  Майя Бывальцева 27-тӥ коньывуонэ Удмуртиын «МыВместе» огъяросси акцилэн улосвыл штабысьтыз волонтёръёс юрттэт сётон ужзэс азьланьтӥзы. Асмылкыдчиос пересьёслы но огназы улӥсь адямиослы доразы сиён-юон но эмъюмъёс ваё. Со сярысь элькун тӧролэн но кивалтэтлэн пресс-службазы ивортӥз. 65 арессэс ортчем но юрттэтлы кулэяськись муртъёс 8-800-200-34-11 телефон пыр жингыртыны быгато 18-50 аресъем котькуд мылкыд карись «МыВместе» акциез улонэ пыӵатонэ пыриськыны но кӧня ке ӧръёсъя юрттэт сётыны быгатэ: доре сиён-юон но эмъюмъёс ваён яке элькунысь эмъюртъёсын дунтэк ужан. Со понна ужрадлэн нимлыко  пусйиськыны кулэ. Тодэ вайытом, пандемилэн нырысетӥ тулкымаз кык сюрс волонтёръёс элькунын улӥсьёслы 73 сюрслэсь трос эм маскаос сётъязы, 65 арессэс ортчем муртъёслы сиён-юонэн 6 сюрс 667 бичетъёс вуттӥзы, Быдӟым Атыкай ожысь ветеранъёсты Вормон Нуналэн ӟечкылазы. Озьы ик ГИБДД-ысь ӧнерчиосын ужасьёсын ӵош автомобильной постъёсын ужазы но Удмуртие лыктӥсь адямиосты пусйылӥзы, Ижысь чугун сюрес вокзалын но аэропортын эм чакланъёс нуизы. Со сяна, Удмуртиын коронавирусэн черламъёсын ужась эмъюртъёслы но эмчиослы юрттонъя «МедподдЕРжка» элькун ӵектосэз быдэсъяны кутскизы. Али карысь эмъяськонниосын 40 волонтёръёс ужало. Соос пырисьёслэсь температуразэс мертало, этажъёсын но регистратураын юрттӥсько.  Тодэ вайытом, элькунын короанвирусэн нюръяськонэн герӟаськем троссэ сюбегатонъёсты палэнтэмен валче 6-тӥ пӧсьтолэзе «МыВместе» акцилэн улосвыл штабез куриськонъёсты кутэмысь дугдӥз вал. Тегъёс: Мерлык Ижкар Удмуртия коронавирус юрттэт волонтёръёс  